Θεατρική παράσταση «Η Πριγκίπισσα των Αγίων Σαράντα» με τον Χάρη Ρώμα, στο πλαίσιο του 10ου Φεστιβάλ Θεάτρου, 16-17/5/26
2026-05-17 19:00 (Europe/Athens) | Δημοτικό Θέατρο Στροβόλου, Cyprus
ΔΕΛΤΙΟ ΤΥΠΟΥ
Η ΠΡΙΓΚΙΠΙΣΣΑ ΤΩΝ ΑΓΙΩΝ ΣΑΡΑΝΤΑ
του Χάρη Ρώμα

Το 10ο Φεστιβάλ Θεάτρου του Δήμου Στροβόλου παρουσιάζει τη νέα ξεκαρδιστική και συγκινητική κωμωδία του Χάρη Ρώμα «Η Πριγκίπισσα των Αγίων Σαράντα»! Η παράσταση θα δοθεί το Σάββατο 16 Μαΐου και την Κυριακή 17 Μαΐου 2026 στις 20:30 και 19:00 αντίστοιχα στο Δημοτικό Θέατρο Στροβόλου.
Είσοδος: €27
Για τους κατόχους Ευρωπαϊκής Κάρτας Αναπηρίας, η είσοδος στην εν λόγω παράσταση είναι δωρεάν, όπως επίσης με έκπτωση 50% στο εισιτήριο του/της συνοδού.
Πληροφορίες και εισιτήρια: soldouttickets
Λίγα λόγια για το έργο
Ένας άντρας, ένα ψέμα και… μια “πριγκίπισσα” που δεν φανταζόταν ποτέ ότι θα βρεθεί στο επίκεντρο ενός απίθανου μπερδέματος!
Όταν ο Παμείνος, εκδότης με υπερτροφικό εγώ και μικρές… ηθικές αντιστάσεις, αποφασίζει να πείσει έναν Άγγλο επενδυτή, φίλο των γαλαζοαίματων, πως η σύζυγός του είναι τέως πριγκίπισσα της Αλβανίας, ξεκινά μια καταιγίδα παρεξηγήσεων, αποκαλύψεων και απίθανων κωμικών καταστάσεων.
Ανάμεσα σε ψέματα, έρωτες, προδοσίες, άπιστους συζύγους και άτακτες γραμματείς το γέλιο ξεσπάει αβίαστα – κι εκεί που νομίζεις ότι όλα είναι φάρσα, έρχεται η συγκίνηση να ταράξει την καρδιά.
Το τραγούδι της παράστασης “Ανυπότακτη”, ερμηνεύει η Ιουλία Καραπατάκη

Παίζουν: Χάρης Ρώμας, Άβα Γαλανοπούλου, Σοφία Παυλίδου, Μιχάλης Ιατρόπουλος, Γιώργος Αμούτζας, Κατερίνα Νικολοπούλου, Αλέξανδρος Θεοδωρόπουλος.
Κείμενο και Σκηνοθεσία: Χάρης Ρώμας
Σκηνικά: Λαμπρινή Καρδαρά
Κοστούμια: Σοφία Δριστέλα- Χαρά Μποτσιβάλη
Φωτισμοί: Χριστίνα Θανασούλα
Creative Agency: Gridfox
Βοηθός Σκηνοθέτη: Θωμάς Χαβιανίδης
Προβολή- Επικοινωνία: Μαρκέλλα Καζαμία

Χορηγοί Επικοινωνίας:

Για το συνοπτικό Πρόγραμμα του Φεστιβάλ Θεάτρου ενημερωθείτε εδώ

Θεατρική παράσταση «Υπεργαλαξιακά Αποτυχημένοι», στο πλαίσιο του 10ου Φεστιβάλ Θεάτρου του Δήμου Στροβόλου 20/5/26 - Είσοδος ελεύθερη
2026-05-20 20:30 | Σπηλιές Πάρκου Ακροπόλεως
ΔΕΛΤΙΟ ΤΥΠΟΥ
ΥΠΕΡΓΑΛΑΞΙΑΚΑ ΑΠΟΤΥΧΗΜΕΝΟΙ
Κείμενο: Κωνσταντίνος Τσίτσιος
Σκηνοθεσία: Άρης Κυπριανού
Το 10ο Φεστιβάλ του Δήμου Στροβόλου παρουσιάζει το έργο «Υπεργαλαξιακά Αποτυχημένοι» του Κωνσταντίνου Τσίτσιου από την ArtRat Collective, σε σκηνοθεσία Άρη Κυπριανού. Η παράσταση θα δοθεί την Τετάρτη 20 Μαΐου 2026 και ώρα 20:30 στις Σπηλιές του Πάρκου Ακρόπολης. Η παράσταση είναι κατάλληλη για άτομα άνω των 16.
Είσοδος Ελεύθερη
Λίγα λόγια για το έργο
Ο Νίκος, τριάντα και κάτι, κατακεραυνωμένος από το σκληρό και αφόρητα κοινωνικοοικονομικό περιβάλλον που ζει, αποφασίζει για μια μεγάλη αλλαγή της ζωής του. Τι γίνεται όμως όταν από το πουθενά εμφανίζεται ένας Κύπριος σούπερ ήρωας και ένας Πράσινος ακόλουθος την ύστατη στιγμή;
Οι τρεις θα κληθούν να φιλοσοφήσουν την Κυπριακή πραγματικότητα και να πάρουν καίριες αποφάσεις για το μέλλον, το δικό τους και του τόπου.
Μια κωμικοτραγική ιστορία με φάρο την πραγματική αντρική φιλία και τις καταπατημένες αξίες του τόπου

Παίζουν: Χαράλαμπος Δαμιανού, Θεοφάνης Θεοφάνους, Κωνσταντίνος Τσίτσιος
Σκηνικά – Κοστούμια: Ελένη Ιωάννου
Κίνηση: Ήβη Χατζηβασιλείου
Πρωτότυπη Μουσική Σύνθεση: Δημήτρης Μύλης- Κωνσταντίνος Χατζηγεωργίου
Φωτισμός: Χρίστος Χαραλάμπους

Χορηγός Επικοινωνίας:

Για το συνοπτικό Πρόγραμμα του Φεστιβάλ Θεάτρου ενημερωθείτε εδώ

3ο Φιλανθρωπικό Πανηγύρι από τη Βάρκα Αγάπης στη μνήμη της Αλίκης και του Γιώργου | πάρκο Ακρόπολης | Σάββατο & Κυριακή 23-24 Μαΐου
2026-05-23 10:00 - 19:30, 2026-05-24 10:00 - 19:30 | Πάρκο Ακροπόλεως

Παράσταση «One Stage, Every Story», 23/5/26
2026-05-23 19:00 | Δημοτικό Θέατρο Στροβόλου, Cyprus
Το Creative Performers παρουσιάζει
την παράσταση «One Stage, Every Story»
23 Μαΐου 2026 │ώρα: 19:00 │Δημοτικό Θέατρο Στροβόλου
Εισιτήρια θα πωλούνται από
https://www.ticketbox.com.cy/

Θεατρική παράσταση «Εκτός ελέγχου», στο πλαίσιο του 10ου Φεστιβάλ Θεάτρου του Δήμου Στροβόλου, 26/5/26
2026-05-26 20:00 | Δημοτικό Θέατρο Στροβόλου, Cyprus
ΔΕΛΤΙΟ ΤΥΠΟΥ
ΕΚΤΟΣ ΕΛΕΓΧΟΥ
του Ray Cooney
Το 10ο Φεστιβάλ του Δήμου Στροβόλου συνεχίζεται με την ξεκαρδιστική κωμωδία «Εκτός Ελέγχου!» του Βρετανού συγγραφέα Ray Cooney, από το Σατιρικό Θέατρο, σε μετάφραση Χάρη Αριστείδου και Μαριάννας Καυκαρίδου και σκηνοθεσία Μαριάννας Καυκαρίδου και Βασίλη Μιχαήλ. Η παράσταση θα δοθεί την Τρίτη 26 Μαΐου 2026 και ώρα 20:00 στο Δημοτικό Θέατρο Στροβόλου. Η παράσταση είναι κατάλληλη για άτομα άνω των 12.
Είσοδος: €6
Όλα τα έσοδα από την πώληση των εισιτηρίων θα διατεθούν για την ενίσχυση του Ιδρύματος «Nicholas Zoe Foundation». Αρ. Άδειας Εράνου Ν.Π.25/2026.
Για τους κατόχους Ευρωπαϊκής Κάρτας Αναπηρίας, η είσοδος στην εν λόγω παράσταση είναι δωρεάν, όπως επίσης και για έναν/μία συνοδό του/της. Θα μπορεί να γίνει προκράτηση εισιτηρίων στο τηλ.
22 010191.
Πληροφορίες και εισιτήρια:

Λίγα λόγια για το έργο
Ένας Υπουργός, η γραμματέας της αντιπολίτευσης, μια σουίτα ξενοδοχείου και ένα πτώμα. Το σκάνδαλο πρέπει να αποφευχθεί και… η κατάσταση βγαίνει Εκτός Ελέγχου! Ψέματα, παρεξηγήσεις, εκπλήξεις και καταιγιστικές ανατροπές. Πόρτες που ανοιγοκλείνουν, χαρακτήρες που μπλέκονται σε απελπιστικές καταστάσεις και ένας ρυθμός που δεν αφήνει περιθώριο για ανάσα, συνθέτουν μια κλασική και άκρως διασκεδαστική κωμωδία που σατιρίζει την εξουσία, την υποκρισία και τις ανθρώπινες αδυναμίες.
Παίζουν: Χάρης Αριστείδου, Ηρόδοτος Μιλτιάδους, Μαριλένη Σταύρου, Μαρία Φιακά, Γιώργος Αναγιωτός, Ιωάννα Λαμπροπούλου, Νικόλας Κουρουζίδης, Αλέξανδρος Χρυσάνθου, Ιλόνα Ανθιμιάδου
Μετάφραση/ Διασκευή: Χάρης Αριστείδου και Μαριάννα Καυκαρίδου
Σκηνογραφία/ Ενδυματολογία: Λάκης Γενεθλής
Μουσική επένδυση: Χάρης Αριστείδου
Σχεδιασμός Φωτισμού: Βικέντιος Χριστιανίδης
Βοηθός Σκηνοθέτη: Μαριαλένα Παπαδοπούλου
Κατασκευή σκηνικού: Γιώργος Χριστιανόπουλος
Ζωγραφική Εκτέλεση Σκηνικού: Martin Meason

Χορηγοί Επικοινωνίας:

Για το συνοπτικό Πρόγραμμα του Φεστιβάλ Θεάτρου ενημερωθείτε εδώ

Διάλεξη με θέμα: «Πρόληψη Καρδιαγγειακών Νοημάτων» σε συνεργασία με τον Παγκύπριο Ιατρικό Σύλλογο, 28/5/26 – Αίθουσα εκδηλώσεων Ι.Ν. Αγ. Στυλιανού – Συνοικ. Άσπρες
2026-05-28 18:30 | Εκκλησία Αγ. Στυλιανού

Διαγωνισμός χορού
2026-05-30 11:00 | Δημοτικό Θέατρο Στροβόλου, Cyprus
Η Σχολή χορού World of Dance Cyprus,
παρουσιάζει διαγωνισμό χορού
30 Μαΐου 2026 │ώρα: 11:00 │Δημοτικό Θέατρο Στροβόλου
Εισιτήρια από την Σχολή

Πρόσκληση: Εγκαίνια 11ης Ετήσιας Έκθεσης Ανοικτού Σχολείου Δήμου Στροβόλου, αίθουσα Σπηλιές – πάρκο Ακρόπολης | Τετάρτη 3/6/2026 | 19:00
2026-06-03 19:00 | Σπηλιές Πάρκου Ακροπόλεως

Διάλεξη με θέμα: «Πρόληψη Καρδιαγγειακών Νοημάτων» σε συνεργασία με τον Παγκύπριο Ιατρικό Σύλλογο, 4/6/26 – Αίθουσα εκδηλώσεων Ι. Ν. Απ. Λουκά – Συνοικ. Κόκκινες
2026-06-04 18:30 | Αιθ. εκδηλώσεων Ι.Ν. Απ. Λουκά – Συν. Κόκκινες

Furry Book Club: Παρουσίαση του βιβλίου «Η δασκάλα που δεν ήξερε να γράφει», της Σάντης Αντωνίου, 5/6/26
2026-06-05 17:30 - 18:30 | Πολιτιστικό Κέντρο Στροβόλου
Δελτίο Τύπου
Το Furry Book Club τον Ιούνιο για παιδιά και εφήβους
στο Πολιτιστικό Κέντρο Στροβόλου!
Το επιτυχημένο πρόγραμμα «Furry Book Club – Reading Dogs», για παιδιά και εφήβους, ολοκληρώνεται για φέτος με δύο τελευταία εργαστήρια στο Πολιτιστικό Κέντρο Στροβόλου, με δωρεάν συμμετοχή. Απαραίτητη η εκ των προτέρων δήλωση συμμετοχής, λόγω περιορισμένου αριθμού θέσεων.
Το πρόγραμμα διοργανώνεται από τον Κυπριακό Σύνδεσμο Παιδικού και Νεανικού βιβλίου (ΚΣΠΝΒ), σε συνεργασία με το «Assistant Dogs Cyprus» και υποστηρίζεται από τον Δήμο Στροβόλου και τη Eurobank.
Στοχεύει στην ανάπτυξη της φιλαναγνωσίας και την προώθηση της κυπριακής παιδικής και νεανικής λογοτεχνίας, μέσω λογοτεχνικών εργαστηρίων και παρουσιάσεων βιβλίων. Στην εκδήλωση συμμετέχουν ειδικά εκπαιδευμένα σκυλιά «ανάγνωσης – reading dogs», συνοδευόμενα από τους εκπαιδευτές τους, με στόχο την καλλιέργεια του σεβασμού των ζώων και της φιλοζωικής δράσης, μέσα από βιωματικές εμπειρίες.
Το πρόγραμμα για τον Ιούνιο έχει ως εξής:

Παρασκευή 5/6/26, 17:30 – 18:30: Παρουσίαση του βιβλίου «Η δασκάλα που δεν ήξερε να γράφει» της Σάντης Αντωνίου

Για δηλώσεις συμμετοχής: εδώ

Παρασκευή 12/6/26, 17:30 – 18:30: Παρουσίαση του βιβλίου «Μια ταπεινή βράκα» του Ελευθέριου Πλουτάρχου

Για δηλώσεις συμμετοχής: εδώ

Από τον Δήμο Στροβόλου και τον Κυπριακό Σύνδεσμο Παιδικού Νεανικού Βιβλίου
26/5/26

Ανακυκλώνουμε τα επικίνδυνα απόβλητα. Έχουμε δικαίωμα σε ένα καθαρό περιβάλλον!, 6/6/2026 - Πολιτιστικό Κέντρο Στροβόλου
2026-06-06 10:00 - 12:00 | Πολιτιστικό Κέντρο Στροβόλου
Ανακυκλώνουμε τα επικίνδυνα απόβλητα.
Έχουμε δικαίωμα σε ένα καθαρό περιβάλλον!
Ο Δήμος Στροβόλου, με αφορμή την Παγκόσμια Ημέρα Δικαιωμάτων του Παιδιού και την Παγκόσμια Ημέρα Περιβάλλοντος, καλεί όλα τα παιδιά να συμμετάσχουν σε μια ξεχωριστή δράση ανακύκλωσης για ένα πιο καθαρό και ασφαλές περιβάλλον.
Το Σάββατο 6 Ιουνίου 2026, από τις 10:00 μέχρι τις 12:00, στον χώρο στάθμευσης του Πολιτιστικό Κέντρο Δήμου Στροβόλου, τα παιδιά μπορούν να φέρουν:

χρησιμοποιημένες μπαταρίες
ληγμένα ιατρικά φάρμακα

για ασφαλή ανακύκλωση και διαχείριση μέσω της κινητής μονάδας επικίνδυνων αποβλήτων.
🎁 Όλα τα παιδιά που θα φέρουν υλικά για ανακύκλωση θα λάβουν δώρο μία κρέπα, γιατί…
«Η ανακύκλωση έχει γλυκιά γεύση!»
Μέσα από τη δράση, μικροί και μεγάλοι θα έχουν την ευκαιρία να ενημερωθούν για τα επικίνδυνα απόβλητα και για τον σωστό τρόπο διαχείρισής τους μέσω του Πράσινου Σημείου.
📌 Σημειώνεται ότι η κινητή μονάδα θα δέχεται αποκλειστικά:

μπαταρίες
ληγμένα ιατρικά φάρμακα

Σας περιμένουμε όλους για να προστατεύσουμε μαζί το περιβάλλον και το μέλλον των παιδιών μας!
ΑΠΟ ΤΟΝ ΔΗΜΟ ΣΤΡΟΒΟΛΟΥ
25 Μαΐου 2026

Παράσταση «Beauty and the Beast», Σχολής χορού E-Motion Dance & Health Studio, 7/6/26
2026-06-07 17:30 | Δημοτικό Θέατρο Στροβόλου, Cyprus
Η Σχολή χορού E-Motion Dance & Health Studio παρουσιάζει την χορευτική παράσταση «Beauty and the Beast»
7 Ιουνίου 2026 │ώρα: 17:30 │Δημοτικό Θέατρο Στροβόλου
Εισιτήρια θα πωλούνται από
https://www.ticketmaster.cy/showEventInformation.html?idEvent=7555

Ετήσια Έκθεση Φωτογραφίας μελών του Φωτογραφικού Ομίλου Δήμου Στροβόλου με θέμα «Ελεύθερο», 8/6/26
2026-06-08 20:00 | Πολιτιστικό Κέντρο Στροβόλου

Πρόσκληση Δημόσια Διαβούλευση & ανοικτή παρουσίαση του έργου της «Ανάπλασης του Αστικού Γραμμικού Πάρκου Πεδιαίου και της Μελέτης Εκτίμησης Επιπτώσεων στο Περιβάλλον (ΜΕΕΠ)», 11/6/26
2026-06-11 19:00 | Δημοτικό Θέατρο Λευκωσίας, Mouseiou 4, Nicosia, 1097, Cyprus
Περισσότερα για το έργο: www.pediaios.cy

Furry Book Club: Παρουσίαση του βιβλίου «Μια ταπεινή βράκα», του Ελευθέριου Πλουτάρχου, 12/6/26
2026-06-12 17:30 - 18:30 | Πολιτιστικό Κέντρο Στροβόλου

Θεατρική παράσταση «Ο Άνθρωπος που έσπασε τον κώδικα», στο πλαίσιο του 10ου Φεστιβάλ Θεάτρου του Δήμου Στροβόλου, 13/6/26
2026-06-13 20:30 | Δημοτικό Θέατρο Στροβόλου, Cyprus
ΔΕΛΤΙΟ ΤΥΠΟΥ
Ο ΑΝΘΡΩΠΟΣ ΠΟΥ ΕΣΠΑΣΕ ΤΟΝ ΚΩΔΙΚΑ
του Hugh Whitemore
Μετάφραση: Ανδρέας Αραούζος
Το 10ο Φεστιβάλ του Δήμου Στροβόλου κλείνει με το έργο «Ο Άνθρωπος που έσπασε τον κώδικα» του Hugh Whitemore από την Alpha Square. Το έργο είναι βασισμένο στο βιβλίο «Alan Turing: The Enigma» του Andrew Hodges, σε μετάφραση Ανδρέα Αραούζου και σκηνοθεσία Ελένης Αναστασίου. Η παράσταση θα δοθεί το Σάββατο 13 Ιουνίου 2026 και ώρα 20:30 στο Δημοτικό Θέατρο Στροβόλου και είναι κατάλληλη για άτομα άνω των 12.
Είσοδος: €6
Όλα τα έσοδα από την πώληση των εισιτηρίων θα διατεθούν για την ενίσχυση του Συνδέσμου «Ένα Όνειρο Μια Ευχή». Αρ. Άδειας Εράνου: Ν.Π. 25/2026
Για τους κατόχους Ευρωπαϊκής Κάρτας Αναπηρίας, η είσοδος στην εν λόγω παράσταση είναι δωρεάν, όπως επίσης και για έναν/μία συνοδό του/της. Θα μπορεί να γίνει προκράτηση εισιτηρίων στο τηλ. 22 010191.
Πληροφορίες και εισιτήρια:

Λίγα λόγια για το έργο
Άλαν Τούρινγκ, μια εκκεντρική διάνοια, που έπαιξε σημαντικό ρόλο στη νίκη του Δευτέρου Παγκοσμίου Πολέμου. Έσπασε τον πολυσύνθετο Γερμανικό κώδικα Enigma, επιτρέποντας στις συμμαχικές δυνάμεις να προβλέπουν τα σχέδια των Γερμανών. Εφόσον η δουλειά του κατατάχθηκε ως άκρως απόρρητη για χρόνια μετά τον πόλεμο, κανείς δεν ήξερε πόσα του οφείλονταν όταν δικάστηκε επειδή έσπασε έναν άλλο κώδικα – το ταμπού της ομοφυλοφιλίας. Ο Τούρινγκ, ο πατέρας της επιστήμης των υπολογιστών, καταδικάστηκε για ασελγή συμπεριφορά και υποχρεώθηκε να υποστεί ορμονοθεραπεία που τον άφησε σωματικά και ψυχικά εξασθενημένο. Το έργο «Ο άνθρωπος που έσπασε τον κώδικα» μάς παρουσιάζει ποιος ήταν, τί του συνέβη και γιατί.
Παίζουν: Ανδρέας Αραούζος, Βαρνάβας Κυριαζής, Λένια Σορόκου, Θανάσης Δρακόπουλος, Μαρίλια Χαριδήμου, Εύρος Βασιλείου, Σταύρος Δημόπουλος
Σκηνοθεσία: Ελένη Αναστασίου
Σκηνογραφία: Γιώργος Γιάννου
Κοστούμια: Ρέα Ολυμπίου
Μουσική: Δημήτρης Ζαχαρίου
Σχεδιασμός Φωτισμού: Νίκος Μυλωνάς
Χειρισμός φωτισμού και ήχου: Χριστίνα Ψαρά
Χορηγοί Επικοινωνίας

«Συναυλία με το κουαρτέτο εγχόρδων Arte y Musica Quartet», 14/6/26, 19:00, Μουσείο Εθν. Κυπριανού. Η συναυλία πραγματοποιείται με τη στήριξη του Δήμου Στροβόλου
2026-06-14 19:00 | Εκκλησιαστικό Μουσείο Εθνομάρτυρα Κυπριανού στον Στρόβολο

Παράσταση «Il Cielo e di Tutti - Ο ουρανός ανήκει σε όλους» - Σχολής χορού NeoStudio, 14/6/26
2026-06-14 19:30 | Δημοτικό Θέατρο Στροβόλου, Cyprus
Η Σχολή χορού NeoStudio παρουσιάζει
την χορευτική παράσταση
«Il Cielo e di Tutti – Ο ουρανός ανήκει σε όλους»
14 Ιουνίου 2026 │ώρα: 19:30 │Δημοτικό Θέατρο Στροβόλου
Εισιτήρια θα πωλούνται από
https://www.ticketmaster.cy/showEventInformation.html?idEvent=7552

Συναυλία «Η ζωή μας ένα τραγούδι», 18/6/26
2026-06-18 19:45 | Δημοτικό Θέατρο Στροβόλου, Cyprus
Ο Δημοτική Χορωδία Στροβόλου γιορτάζει 35 από την ίδρυσή της και τιμά τον τέως μαέστρο και ιδρυτής της Στέλιο Καραολή
18 Ιούνιου 2026 │ώρα: 19:45 │Δημοτικό Θέατρο Στροβόλου
Είσοδος Ελεύθερη

Συναυλία για την Ημέρα Μουσικής με την Ορχήστρα Εγχόρδων & την Παιδική Χορωδία «Μικροί Εθελοντές-Τραγουδώ για έναν σκοπό», 19/6/26
2026-06-19 19:00 | Εκκλησιαστικό Μουσείο Εθνομάρτυρα Κυπριανού στον Στρόβολο

Stand-Up Comedy Show από το Δημοτικό Συμβούλιο Νεολαίας | Παρασκευή 19 Ιουνίου 2026 | 20:30 | «Σπηλιές» Πάρκο Ακρόπολης
2026-06-19 19:00 | Σπηλιές Πάρκου Ακροπόλεως
Stand– Up Comedy Show
Ο Δήμος Στροβόλου και το Δημοτικό Συμβούλιο Νεολαίας Στροβόλου σας προσκαλούν σε μια ξεκαρδιστική βραδιά stand-up comedy!
Την Παρασκευή 19 Ιουνίου 2026, στις 20:30, στην αίθουσα «Σπηλιές» στο πάρκο Ακρόπολης, οι Κωνσταντίνος Ψυλλίδης, Παύλος Παυλίδης, Ζαχαρίας Ζαννέττου και Χαμπής ανεβαίνουν στη σκηνή για άφθονο γέλιο και μοναδικές στιγμές διασκέδασης!
Είσοδος ελεύθερη.
Κατάλληλο για άτομα άνω των 16 ετών.

ΑΠΟ ΤΟΝ ΔΗΜΟ ΣΤΡΟΒΟΛΟΥ
29 Μαΐου 2026

Πρόσκληση: Συναυλία Ανοικτού Σχολείου Δήμου Στροβόλου «Όταν τραγουδά η καρδιά ελληνικό σινεμά»- Δημοτικό Θέατρο Στροβόλου – 20/6/26, 18:30
2026-06-20 18:30 | Δημοτικό Θέατρο Στροβόλου, Cyprus
Πρόσκληση: Συναυλία «Όταν τραγουδά η καρδιά ελληνικό σινεμά»

Ο Δήμος Στροβόλου και το Ανοικτό Σχολείο Δήμου Στροβόλου σας προσκαλούν με χαρά στη συναυλία «Όταν τραγουδά η καρδιά ελληνικό σινεμά», η οποία θα πραγματοποιηθεί το Σάββατο 20 Ιουνίου 2026, στις 18:30 στο Δημοτικό Θέατρο Στροβόλου.
Μέσα από αγαπημένες μελωδίες του ελληνικού κινηματογράφου, τα τμήματα Φωνητικής, Μουσικοκινητικής και η Χορωδία του Κέντρου Ενηλίκων του Ανοικτού Σχολείου θα παρουσιάσουν ένα προσεγμένο μουσικό πρόγραμμα, γεμάτο νοσταλγία, συναίσθημα και δημιουργικότητα.
Την καλλιτεχνική επιμέλεια της συναυλίας έχει ο Αντρέας Καρβέλας, ο οποίος συμμετέχει στο σχήμα ως πιανίστας. Μαζί του επί σκηνής θα βρεθούν οι μουσικοί Χρίστος Ασπρής (μπουζούκι), Ευάγγελος Ευαγγέλου (κιθάρα) και η Ευδοκία Καδή (τραγούδι).
Την προετοιμασία και καθοδήγηση παιδιών και ενηλίκων που συμμετέχουν στη συναυλία ανέλαβαν οι εκπαιδευτές Γεωργία Παπαμιχαήλ, Νατάσα Νεοκλέους και Γιάννης Θεοτόκης.
Επιλεγμένα τραγούδια του προγράμματος θα πλαισιώσουν οι ομάδες λαϊκών χορών του Ανοικτού Σχολείου, παιδιών και ενηλίκων, υπό την καθοδήγηση της εκπαιδεύτριας Χρύσως Παπαχαραλάμπους.
Η συναυλία αποτελεί το επιστέγασμα μιας ακόμη δημιουργικής χρονιάς στο Ανοικτό Σχολείο Δήμου Στροβόλου και υπόσχεται να χαρίσει στο κοινό μια όμορφη γιορτινή βραδιά γεμάτη μουσική, συγκίνηση και αναμνήσεις από τον ελληνικό κινηματογράφο.

Είσοδος Ελεύθερη.

ΑΠΟ ΤΟΝ ΔΗΜΟ ΣΤΡΟΒΟΛΟΥ
15 Ιούνιου 2026

Παράσταση «Create Your Own Fairytale» - Σχολής χορού Alicia’s Diversity Wellness ‘N Dance Studio Ltd, 21/6/26
2026-06-21 18:00 | Δημοτικό Θέατρο Στροβόλου, Cyprus
Η Σχολή χορού Alicia’s Diversity Wellness ‘N Dance Studio Ltd παρουσιάζει την χορευτική παράσταση «Create Your Own Fairytale»
21 Ιουνίου 2026 │ώρα: 18:00 │Δημοτικό Θέατρο Στροβόλου
Εισιτήρια θα πωλούνται από
https://www.soldoutticketbox.com/easyconsole.cfm?id=354

Παρουσίαση βιβλίου «Ο επιλοχίας Κώστας Χαραλαμπίδης στον Β’ παγκόσμιο πόλεμο» του Κυριάκου Χαραλαμπίδη, 22/6/26
2026-06-22 19:00 | Εκκλησιαστικό Μουσείο Εθνομάρτυρα Κυπριανού στον Στρόβολο

Χορευτική Παράσταση «The Hotel Of Emotions» - Σχολής χορού Creative Centre Ltd, 24/6/26
2026-06-24 19:30 | Δημοτικό Θέατρο Στροβόλου, Cyprus
Η Σχολή χορού Creative Centre Ltd παρουσιάζει την χορευτική παράσταση «The Hotel Of Emotions »
24 Ιουνίου 2026 │ώρα: 19:30 │Δημοτικό Θέατρο Στροβόλου
Εισιτήρια θα πωλούνται από
https://www.soldoutticketbox.com/easyconsole.cfm?id=354

Aναβάλλεται λόγω τεχνικού θέματος - Φωτογραφική Έκθεση «Αναζητώντας Ασφάλεια - Πρόσφυγες και Αιτητές Ασύλου στην Κύπρο», 24/6/26
2026-06-24 21:00 | Πολιτιστικό Κέντρο Στροβόλου
Αναβολή λόγω τεχνικού θέματος η Φωτογραφική Έκθεση “Αναζητώντας ασφάλεια – προσφυγές και αιτητες ασύλου στην Κύπρο”, που ήταν προγραμματισμένη στις 24/6/26 | Η νέα ημερομηνία θα ανακοινωθεί προσεχώς

ΔΕΛΤΙΟ ΤΥΠΟΥ
ΦΩΤΟΓΡΑΦΙΚΗ ΕΚΘΕΣΗ
«ΑΝΑΖΗΤΩΝΤΑΣ ΑΣΦΑΛΕΙΑ: Πρόσφυγες και Αιτητές Ασύλου στην Κύπρο»
Το Ίδρυμα Universitas, με τη στήριξη του Δήμου Στροβόλου και της Ύπατης Αρμοστείας των Ηνωμένων Εθνών για τους Πρόσφυγες (UNHCR), διοργανώνει τη φωτογραφική έκθεση με τίτλο «Αναζητώντας Ασφάλεια: Πρόσφυγες και Αιτητές Ασύλου στην Κύπρο», παρουσιάζοντας ένα σημαντικό φωτογραφικό έργο του διεθνώς αναγνωρισμένου φωτογράφου Sebastian Rich, υπό την επιμέλεια της Κατερίνας Χατζηστυλλή, Διευθύντριας του Ιδρύματος Universitas.
Η έκθεση φιλοξενείται στο Πολιτιστικό Κέντρο Στροβόλου (Αρχιεπισκόπου Κυπριανού 34, 2059 Στρόβολος) και θα είναι ανοικτή για το κοινό από τις 23 έως τις 28 Ιουνίου 2026, με τα επίσημα εγκαίνια να πραγματοποιούνται την Τετάρτη, 24 Ιουνίου 2026, στις 19:00.
Μέσα από χαρακτηριστικές φωτογραφικές αποτυπώσεις προσφύγων, αιτητών ασύλου και άλλων βίαια εκτοπισμένων ατόμων, τόσο στην Κύπρο όσο και διεθνώς, η έκθεση αναδεικνύει τις πολλαπλές διαστάσεις της προσφυγικής εμπειρίας και τις σύνθετες προκλήσεις που συνοδεύουν την αναζήτηση ασφάλειας και αξιοπρεπούς διαβίωσης. Οι φωτογραφίες καταγράφουν κρίσιμες πτυχές αυτής της διαδρομής: τις αφίξεις και τις πρώτες στιγμές της αναγκαστικής μετακίνησης, την προσωρινή διαμονή σε χώρους υποδοχής και φιλοξενίας, τις πολιτικές και κοινωνικές εξελίξεις που επηρεάζουν τις ζωές των εκτοπισμένων πληθυσμών, καθώς και τις διαρκείς προσπάθειες παροχής περίθαλψης, στέγασης, σίτισης και φροντίδας.
Παράλληλα, αναδεικνύονται οι διαδικασίες κοινωνικής και επαγγελματικής ένταξης των προσφύγων και αιτητών ασύλου, η καθημερινότητά τους, αλλά και οι προσωπικές τους διαδρομές ως ανθρώπων με μοναδικές ιστορίες, εμπειρίες και προσδοκίες. Νέοι, ηλικιωμένοι και παιδιά προβάλλουν ως πρωταγωνιστές μιας πραγματικότητας που χαρακτηρίζεται από αβεβαιότητα και αγωνία για το παρόν, αλλά ταυτόχρονα από αξιοθαύμαστη αντοχή, αξιοπρέπεια και ελπίδα για το μέλλον.
Η έκθεση προσκαλεί τον επισκέπτη σε έναν ουσιαστικό αναστοχασμό γύρω από τις έννοιες του τραύματος, της μνήμης, του οικείου και του ανοίκειου. Εξερευνά τις αντιλήψεις και τα στερεότυπα που συχνά συνοδεύουν τη μορφή του «άλλου», του πρόσφυγα ή του εκτοπισμένου, αναδεικνύοντας παράλληλα τις κοινές ανθρώπινες εμπειρίες που υπερβαίνουν εθνικά, πολιτισμικά και γεωγραφικά σύνορα. Οι προσωπικές αφηγήσεις και οι αντίστοιχες προσωπογραφίες που παρουσιάζονται στην έκθεση, λειτουργούν ως ισχυρές μαρτυρίες ανθρώπινης ανθεκτικότητας και αξιοπρέπειας, υπενθυμίζοντας ότι κάθε άνθρωπος δικαιούται να αναζητά συνθήκες ασφάλειας, προστασίας και ελευθερίας, ανεξαρτήτως καταγωγής, ταυτότητας ή κοινωνικών και πολιτικών συνθηκών που τον εξαναγκάζουν να εγκαταλείψει την πατρίδα του εξαιτίας πολέμων, διώξεων ή άλλων μορφών βίας.
Οι ώρες λειτουργίας της έκθεσης είναι 09:00–20:00 καθημερινά και η είσοδος είναι ελεύθερη για το κοινό.
Για περισσότερες πληροφορίες, οι ενδιαφερόμενοι μπορούν να επικοινωνήσουν με το Ίδρυμα Universitas στο info@universitas.org.cy ή στο τηλέφωνο 22 795002.

PRESS RELEASE
PHOTOGRAPHIC EXHIBITION
SEEKING SAFETY: Refugees and Asylum Seekers in Cyprus
The Universitas Foundation, with the support of the Municipality of Strovolos and the United Nations High Commissioner for Refugees (UNHCR), is organising the photographic exhibition “Seeking Safety: Refugees and Asylum Seekers in Cyprus”, presenting a significant body of work by the internationally acclaimed photographer Sebastian Rich, curated by Katerina Hadjistylli, Director of the Universitas Foundation.
The exhibition will be hosted at the Strovolos Cultural Centre (34 Archbishop Kyprianos Avenue, 2059 Strovolos) and will be open to the public from 23 to 28 June 2026, with the official opening scheduled for Wednesday, 24 June 2026, at 19:00.
Through a series of compelling photographic portrayals of refugees, asylum seekers, and other forcibly displaced individuals, both in Cyprus and across the world, the exhibition explores the multiple dimensions of the refugee experience and the complex challenges associated with the pursuit of safety, protection, and dignified living conditions. The photographs document critical stages of this journey, including arrival and the initial moments of forced displacement, temporary accommodation in reception and hosting facilities, the political and social developments that shape the lives of displaced populations, as well as ongoing efforts to provide healthcare, shelter, food, and essential support services.
At the same time, the exhibition highlights the processes of social and professional integration experienced by refugees and asylum seekers, their everyday realities, and their personal trajectories as individuals with unique histories, experiences, and aspirations. Young people, elderly individuals, and children emerge as central protagonists in a reality characterised by uncertainty and anxiety about the present, yet also by remarkable resilience, dignity, and hope for the future.
The exhibition invites visitors to engage in a thoughtful reflection on the concepts of trauma, memory, familiarity, and otherness. It examines the perceptions and stereotypes often associated with the figure of the “other” — the refugee or displaced person — while simultaneously revealing the shared human experiences that transcend national, cultural, and geographical boundaries. The personal narratives and accompanying portraits presented throughout the exhibition serve as powerful testimonies to human resilience and dignity, reminding us that every individual has the right to seek safety, protection, and freedom, regardless of origin, identity, or the social and political circumstances that compel them to leave their homeland as a result of war, persecution, or other forms of violence.
Beyond its documentary value, the exhibition seeks to foster public awareness and encourage informed dialogue on issues of forced displacement, human rights, social inclusion, and humanitarian responsibility. Through the universal language of photography, it offers visitors an opportunity to engage with contemporary realities that continue to shape the lives of millions of people worldwide.
The exhibition will be open daily from 09:00 to 20:00, and admission is free of charge. For further information, please contact the Universitas Foundation at info@universitas.org.cy or by telephone at +357 22 795002.

Χορευτική Παράσταση «End of the year performance» - Σχολής χορού Shiakallis Dance, 25/6/26
2026-06-25 18:00 | Δημοτικό Θέατρο Στροβόλου, Cyprus
Η Σχολή χορού Shiakallis Dance παρουσιάζει την χορευτική παράσταση «End of the year performance»
25 Ιουνίου 2026 │ώρα: 18:00 │Δημοτικό Θέατρο Στροβόλου
Είσοδος Ελεύθερη

Χορευτική Παράσταση «End of the year performance» - Σχολής χορού Shiakallis Dance, 25/6/26
2026-06-25 20:30 | Δημοτικό Θέατρο Στροβόλου, Cyprus
Η Σχολή χορού Shiakallis Dance παρουσιάζει την χορευτική παράσταση «End of the year performance»
25 Ιουνίου 2026 │ώρα: 20:30 │Δημοτικό Θέατρο Στροβόλου
Είσοδος Ελεύθερη

Χορευτική Παράσταση «End of the year performance» - Σχολής χορού Shiakallis Dance, 26/6/26
2026-06-26 18:00 | Δημοτικό Θέατρο Στροβόλου, Cyprus
Η Σχολή χορού Shiakallis Dance παρουσιάζει την χορευτική παράσταση «End of the year performance»
26 Ιουνίου 2026 │ώρα: 18:00 │Δημοτικό Θέατρο Στροβόλου
Είσοδος Ελεύθερη
